V E R E J N Á    V Y H L Á Š K A

Naša zn.: 12-09/14093/DG2/Ma-2                                                             

Vec
„Polyfunkčný objekt, Fedinova ul., Bratislava-Petržalka“ objekt SO 11 Spevnené plochy a komunikácie
Oznámenie o začatí stavebného konania 
 
	Stavebník EURODOM Bratislava a.s., Kadnárova 37, 831 51 Bratislava, podal dňa 21.7.2009 na Mestskú časť Bratislava-Petržalka,  žiadosť  o  povolenie stavby „Polyfunkčný objekt, Fedinova ul., Bratislava-Petržalka“ objekt SO 11 Spevnené plochy a komunikácie, na pozemkoch parc. č. 3448, 3457/2, 3459/16, 3459/17 a 3459/6 v katastrálnom území Petržalka. Uvedeným dňom sa začalo stavebné konanie. 
Predmetom stavby je realizácia 76 parkovacích státí v okolí novostavby polyfunkčného objektu. 32 kolmých parkovacích státí bude vybudovaných na Fedinovej ulici a 44 parkovacích státí na parkovisku zo strany Prokofjevovej. Toto parkovisko bude nadväzovať na jestvujúce parkovisko. Z celkového počtu parkovacích státí budú 3 státia vyhradené pre vozidlá osôb zdravotne ťažko postihnutých.
Mestská časť Bratislava-Petržalka,  ako príslušný špeciálny stavebný úrad  pre miestne a účelové komunikácie, podľa § 3a ods. 4) zákona č. 135/1961 Zb. o pozemných komunikáciách v znení neskorších predpisov  a čl. 74  ods. b) Štatútu hlavného mesta SR Bratislavy, v súlade s § 61 ods. 3) zák. č. 50/1976 Zb. o územnom plánovaní a stavebnom poriadku v znení neskorších predpisov 

oznamuje

začatie stavebného konania dotknutým orgánom štátnej správy, organizáciám a známym účastníkom konania a  pretože sú stavebnému úradu dobre známe pomery staveniska             a  žiadosť s  prílohami a predloženou projektovou dokumentáciou poskytuje dostatočný podklad pre posúdenie navrhovanej stavby, 

upúšťa

podľa  § 61 ods. 2) stavebného zákona od miestneho zisťovania a ústneho pojednávania.        

Účastníci stavebného konania môžu svoje námietky uplatniť najneskôr do 7 pracovných dní odo dňa doručenia oznámenia. Na neskoršie podané námietky sa neprihliadne. V rovnakej lehote oznámia svoje stanoviská dotknuté orgány štátnej správy a organizácie. Na neskoršie uplatnené stanoviská nemusí stavebný úrad prihliadnuť. Ak niektorý z orgánov štátnej správy alebo organizácie potrebuje na riadne posúdenie dlhší čas, predĺži stavebný úrad na jeho žiadosť lehotu pred jej uplynutím.

Do podkladov  pred vydaním rozhodnutia je možné nahliadnuť na Mestskej časti Bratislava-Petržalka, oddelenie územného rozvoja a dopravy, špeciálny stavebný úrad, Kutlíkova 17, 852 12 Bratislava, č.dv. 409,  v pondelok  od  8,00 hod. do 12,00 hod.              a  od  13,00 hod. do 17,00 hod., v stredu  od  8,00 hod. do 12,00 hod.  a od  13,00 hod.         do 16,30 hod., v piatok  od  8,00 hod. do 12,00 hod., prípadne v inom dohodnutom termíne       na  tel.č.: 02/68 286 842. 

                                                                                            Milan   Ftáčnik
                                                                                                   starosta